Na temelju članka 41. točke 2. Statuta Grada Zagreba (Službeni glasnik Grada Zagreba 23/16, 2/18 i 23/18), Gradska skupština Grada Zagreba, na \_\_\_\_\_\_\_. sjednici, \_\_\_\_\_\_ 2019., donijela je

**ODLUKU**

**o izmjenama i dopunama Odluke**

**o Stipendiji Grada Zagreba za učenike i studente slabijega socijalnog statusa**

**Članak 1.**

U Odluci o Stipendiji Grada Zagreba za učenike i studente slabijega socijalnog statusa (Službeni glasnik Grada Zagreba 19/17) u članku 1. iza stavka 2. dodaje se stavak 3. koji glasi:

„Pod prihodima u smislu ove odluke smatraju se prihodi propisani Zakonom o socijalnoj skrbi.“

 **Članak 2.**

U članku 5. točki A) alineja 6. mijenja se i glasi:

„- da prosječni mjesečni prihod po članu učenikova kućanstva, ostvaren u razdoblju od 01. siječnja do 30. rujna tekuće godine, ne prelazi 60% proračunske osnovice određene zakonom o izvršavanju Državnog proračuna Republike Hrvatske za godinu u kojoj se natječaj za dodjelu Stipendije raspisuje.“

U točki B) alineja 8. mijenja se i glasi:

- da prosječni mjesečni prihod po članu studentova kućanstva, ostvaren u razdoblju od 01. siječnja do 30. rujna tekuće godine, ne prelazi 60% proračunske osnovice određene zakonom o izvršavanju Državnog proračuna Republike Hrvatske za godinu u kojoj se natječaj za dodjelu Stipendije raspisuje.“

U točki C) alineja 6. mijenja se i glasi:

- da prosječni mjesečni prihod po članu kućanstva studenta poslijediplomskih studija, ostvaren u razdoblju od 01. siječnja do 30. rujna tekuće godine, ne prelazi 60% proračunske osnovice određene zakonom o izvršavanju Državnog proračuna Republike Hrvatske za godinu u kojoj se natječaj za dodjelu Stipendije raspisuje.“

**Članak 3.**

U članku 10. stavku 1. alineja 3. briše se.

**Članak 4.**

U članku 12. stavak 3. mijenja se i glasi:

 „Studentima poslijediplomskih studija uspjeh se utvrđuje prosjekom ocjena preddiplomskog i diplomskog studija odnosno integriranog preddiplomskog i diplomskog studija.“

**Članak 5.**

Članak 13. briše se.

**- 2 -**

**Članak 6.**

 U članku 17. stavcima 1., 2. i 3. riječi: „12 mjeseci“ zamjenjuju se riječima: „10 mjeseci“.

**Članak 7.**

U članku 18. alineji 4. iza riječi: „višu godinu studija,“ dodaju se riječi: „u roku od dvije godine od dana ostvarivanja prava na korištenje Stipendije,“.

**Članak 8.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

 **prof. dr. sc. Drago Prgomet**